

# 2012елда Татарстан Республикасының мәгълүматлаштыру һәм элемтә тармагыннан 44млрд.сум тулай табыш алынган

*11.02.2013*


2012 елда Татарстан Республикасының мәгълүматлаштыру һәм элемтә тармагыннан 44млрд.сум тулай табыш алынган,бу 2011елдагы күрсәткечтән 10% ка югары.Бу хакта ТР Премьер-министры урынбасары – ТР мәгълүматлаштыру һәм элемтә министры Роман Шәйхетдинов ведомствоның коллегия утырышында хәбәр итте.

Коллегия утырышы IТ-паркта(Казан) узды,аның эшендә Россия элемтә һәм массакүләм коммуникацияләр министры Николай Никифоров,Татарстан Республикасы Президенты Рөстәм Миңнеханов катнашты.

2012елда халыкка һәм эшмәкәрлеккә электрон төрдә дәүләт һәм муниципаль хезмәт күрсәтүнең саны 86 дан 138 кадәр арта.2012елда Татарстанлылар аның белән 16млн.тапкыр файдаланганнар.Дәүләт хезмәте һәм инфоматлар порталы аша түләүләр саны 1,1млн. нан 1,8млн. га кадәр арта.

Татарстанда 2012елда кәрәзле элемтә абонетлары саны 6,3млн. га кадәр арта,LТЕ челтәре технологиясе гамәлгә кертелә.Ел ахырына LТЕ дан файдаланучылар саны 8меңгә җитә.

Татарстан 2012елның март аенда Россиядә беренче булып, Казан телеүзәге базасында DVB-Т2 форматында цифрлы телетапшыруларны җибәрде.Декабрьдә Шәмәрдән телеүзәгендә DVB-Т2 форматында цифрлы телевидения трасляцияләре җибәрелгән.

2012елда ТР мәгълүматлаштыру һәм элемтә тармагы предприятиеләренең төп фондлары үсешен инвестицияләү күләме 6,4млрд. сум тәшкил итә.

Коллегия утырышы барышында Россия элемтә һәм массакүләм коммуникацияләр министры Николай Никифоров чыгыш ясады.


*ТР Президенты матбугат хезмәте,Елена Бритвина*
Дәүләт хакимияте һәм җирле үзидарә органнарының бердәм "Рәсми Татарстан" порталы